கேள்வி: ஜேம்ஸ் ஆஸ்பே - வாழ்க்கைக் குறிப்பு பற்றி விளக்கவும்.
பதில்: ஜேம்ஸ் ஆஸ்பே ஆஸ்திரேலியாவின் சிட்னியில் பிறந்தார். ஆஸ்பேக்கு 17 வயதாக இருந்தபோது இரத்தப் புற்றுநோய் இருப்பது கண்டறியப்பட்டது. மருத்துவர்கள் அவர் ஆறு வாரங்கள் மட்டுமே உயிர் வாழ்வார் என்று சொன்னார்கள். இருப்பினும் அவர் குணமடைந்து மூன்று ஆண்டுகள் வேதிச்சிகிச்சை சிகிச்சைக்கு உட்படுத்தப்பட்டார். அந்த நேரத்தில் அவர் போதைப்பொருட்களுக்கு அடிமையாகத் தொடங்கினார். குணமடைந்த பிறகு, அவர் ஒரு தனிப்பட்ட உடற்பயிற்சியாளராக மாறி ஒரு பயணக் கப்பலில் பணியாற்றத் தொடங்கினார். இதன் வாயிலாக உலகம் முழுவதும் பயணம் செய்து விரிவுரைகளை வழங்கும் வாய்ப்பு கிட்டியது. கூடவே கப்பலில் உடற்பயிற்சி வகுப்புகளையும் நடத்தி வந்தார். ஏழு ஆண்டுகளுக்குப் பிறகு ஒரு நாள் கப்பலில் ஒரு இந்தியப் பயணி "விலங்குகளை உண்பது தீய கர்மா" என்று கூறியதைக் கேட்டு ஒரு வாரத்திற்கு பரிசோதனை அடிப்படையில் சைவ உணவு உண்பவராக மாற முயன்றார். சைவ உணவு பற்றிய கூடுதலாக அறியத் துவங்க அது இறுதியில் அவரை நனிசைவம் வாழ்க்கை முறைக்கு இட்டுச் சென்றது. தாவர உணவுமுறை முற்றிலும் ஆரோக்கியமானது என்றும் நம் உணவுக்காக விலங்குகளைத் துன்பத்துக்கு ஆளாக்கி அவற்றைக் கொல்வதை இனியும் நியாயப்படுத்தி ஏற்க முடியாது என்றும் அறிந்த மறுகணமே அவர் நனிசைவ வாழ்க்கை முறைக்கு மாறினார். ஓராண்டு யாரிடமும் பேசாமல் மௌன விரதம் இருந்த பின்னர், ஆஸ்பே உலகம் முழுவதும் பயணித்து உரை நிகழ்த்தத் தொடங்கினார். அடிதொட்டி நிகழ்வுகளை ஆவணப்படுத்தியும், தெருக்களில் விவாதங்களைப் படம்பிடித்தும், பேட்டிகள் தந்தும் தனது விலங்குரிமை செயற்பாட்டை ஆஸ்பே தொடர்ந்தார். ஆஸ்பே தற்போது பாலியில் தனது மனைவி நிக்கோல் ஆஸ்பேயுடன் வசித்து வருகிறார்.